Na temelju članka 20. stavka 1. točke 1. Statuta Hrvatske komore fizioterapeuta, a u skladu s člankom 14. stavkom 2. i člankom 26. stavkom 1. točkom 17. Zakona o fizioterapeutskoj djelatnosti („Narodne novine“ broj 120/08), Vijeće Hrvatske komore fizioterapeuta na sjednici održanoj dana 26. veljače 2021. godine, d o n o s i

**P R A V I L N I K**

**O IZMJENAMA I DOPUNAMA PRAVILNIKA O IZDAVANJU, OBNAVLJANJU I ODUZIMANJU ODOBRENJA ZA SAMOSTALAN RAD (LICENCA)**

Članak 1.

Iza članka 5. dodaje se novi članak 5.a koji glasi:

Fizioterapeutima, fizioterapeutskim tehničarima i maserima kupeljarima – strancima, Hrvatska komora fizioterapeuta daje odobrenje za samostalan rad na vrijeme određeno prema propisima koji uređuju rad stranaca u Republici Hrvatskoj i općim aktima Komore."

PRIJELAZNE I ZAVRŠNE ODREDBE

Članak 2.

Sve ostale odredbe koje nisu izmijenjene ovim Pravilnikom o izmjenama i dopunama Pravilnika o izdavanju, obnavljanju i oduzimanju odobrenja za samostalan rad (licenca) ostaju i dalje na snazi neizmijenjene.

Ovaj Pravilnik stupa na snagu osmog dana od dana objavljivanja na oglasnoj ploči Komore.

PREDSJEDNICA VIJEĆA

HRVATSKE KOMORE FIZIOTERAPEUTA

Mihaela Črgar, v. r.

Ovaj Pravilnik objavljen je na oglasnoj ploči Komore dana 26. veljače 2021. godine, a stupa na snagu 6. ožujka 2021. godine.

U Zagrebu 26. veljače 2021. godine

PREDSJEDNICA VIJEĆA

HRVATSKE KOMORE FIZIOTERAPEUTA

Mihaela Črgar, v. r.